open-index/open-wikipedia-markdown huggingface dataset:
சந்திர மோகன் சின்கா

**சந்திர மோகன் சின்கா** (*Chandra Mohan Sinha*) என்பவர் இந்தியாவின் ஒடிசா மாநிலத்தைச்  சேர்ந்த ஓர் அரசியல்வாதி ஆவார். 1923ஆம் ஆண்டு மார்ச்சு 22ஆம் தேதியன்று இவர் எசு. ஆர். சிங் என்பவருக்கு மகனாகப் பிறந்தார். இளங்கலை பட்டம் படித்தார். ஒடிசாவின் மேல் சபையான மாநிலங்களவையில் உறுப்பினராக இருந்தார். 

## அரசியல்
சந்திர மோகன் சிங் ஒடிசா அரசியலில் சனதா தளம் கட்சியின் உறுப்பினராகச் செயல்பட்டார். ஒரு முறை ஒடிசா சட்டமன்றத்தில் சட்டமன்ற உறுப்பினராகவும், இரண்டு முறை இந்திய நாடாளுமன்றத்தின் கீழ் சபையான மக்களவை உறுப்பினராகவும் பணியாற்றினார். 1961ஆம் ஆண்டு நடைபெற்ற ஒடிசா சட்டமன்றத் தேர்தலில், ராய்ரங்பூர் சட்டமன்றத் தொகுதியிலிருந்து தேந்தெடுக்கப்பட்டு 3ஆவது ஒடிசா சட்டமன்றத்திற்குத் தேர்ந்தெடுக்கப்பட்டார். 

## இறப்பு
சந்திர மோகன் சிங் 13 மே 2002ஆம் ஆண்டு மே மாதம் 13 ஆம் தேதியன்று காலமானார். இறக்கும் போது இவருக்கு வயது 79 ஆகும். 

## மேற்கோள்கள்

## வெளி இணைப்புகள்
*Official biographical sketch in Parliament of India website

பகுப்பு:1923 பிறப்புகள்
பகுப்பு:2002 இறப்புகள்
பகுப்பு:ஒடிசா அரசியல்வாதிகள்
பகுப்பு:ஜனதா கட்சி அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
பகுப்பு:மாநிலங்களவை உறுப்பினர்கள்
ஆச்சாள்புரம் சின்னத்தம்பி

**ஆச்சாள்புரம் சின்னத்தம்பி** (*Achalpuram S. Chinnathambi*) என்பவர் தமிழ்நாட்டில் மயிலாடுதுறை மாவட்டம் ஆச்சாள்புரத்தினைச் சேர்ந்த நாதசுவரக் கலைஞர் ஆவார். நாகசுவரத்தில் மல்லாரி வாசிப்பதால், இவரை மல்லாரி கலைஞர் என்று அழைக்கின்றனர். தனது பெரிய தந்தையிடம் இசையில் ஆரம்ப பாடம் கற்ற இவர், மேற்பயிற்சியினை சீர்காழி திருநாவுக்கரசு பிள்ளையிடமும், திருவீழிமிழலை மூத்த நாதசுவர கலைஞர்களிடம் பயிற்சி பெற்றார். இவர் சிதம்பரம், காஞ்சிபுரம், திருவண்ணாமலை உள்ளிட்ட புகழ்பெற்ற கோயில்களில் நாகசுவர கலைஞராக இருந்துள்ளார். மல்லாரி கலைஞராக இவரது புகழ்பெற்ற செயல்பாட்டினை கவுரவிக்கும் வகையில் தமிழ்நாடு அரசு இவருக்கு 2019ஆம் ஆண்டு கலைமாமணி விருது வழங்கி கவுரவித்தது. 2022ஆம் ஆண்டு மத்திய அரசின் சங்கீத நாடக அகாதமி விருது வழங்கியது. முதுமையின் காரணமாக தனது 95ஆவது வயதில் சின்னச்சாமி 5 அக்டோபர் 2025 அன்று காலமானார்.

## மேற்கோள்கள்

பகுப்பு:கலைமாமணி விருது பெற்றவர்கள்
பகுப்பு:2025 இறப்புகள்
பகுப்பு:நாதசுவரக் கலைஞர்கள்
எளிய மருத்துவ பெருங்குடல் அழற்சி செயல்பாட்டுக் குறியீடு

**எளிய மருத்துவ பெருங்குடல் அழற்சி செயல்பாட்டுக் குறியீடு** (*Simple clinical colitis activity index*) என்பது குடல்புண் பெருங்குடல் அழற்சியால் பாதிக்கப்பட்டவர்களில் அறிகுறிகளின் தீவிரத்தை மதிப்பிடுவதற்குப் பயன்படுத்தப்படும் ஒரு நோயறிதல் கருவி மற்றும் கேள்வித்தாள் ஆகும். இக்கேள்வித்தாள் 1998 ஆம் ஆண்டில் உருவாக்கப்பட்டது. அறிகுறிகளின் தீவிரத்தை மதிப்பிடுவதற்கு இன்னும் பயன்படுத்தப்படுகிறது. அறிகுறிகளைப் போக்குவதை நோக்கமாகக் கொண்ட பல்வேறு சிகிச்சைகளின் செயல்திறனைத் தீர்மானிக்க ஆராய்ச்சி நோக்கங்களுக்காகவும் இது பயன்படுத்தப்படுகிறது. கணக்கிடப்பட்ட மதிப்பெண் 0 முதல் 19 வரை இருக்கும்.

வினாத்தாளில் இடம் பெற்றுள்ள வினாக்கள்,
*பகல்/இரவில் அடிக்கடி மலம் கழித்தல்
*மலம் கழிக்கும் அவசரம்
*மலத்தில் இரத்தம்
*பொது சுகாதாரம்
*வெளிப்புற பெருங்குடல் அறிகுறிகள் ஆகியனவற்றை அடிப்படையாகக் கொண்டிருக்கும்.

## மேற்கோள்கள்

பகுப்பு:வயிற்றுவலி நோய்கள்
பகுப்பு:தன்னெதிர்ப்பு நோய்கள்
பகுப்பு:அழற்சி
இத்ரமாத்ரம்

***இத்ரமாத்ரம்*** (*Ithramathram*) என்பது 2012 ஆம் ஆண்டு வெளியான மலையாளத் திரைப்படமாகும். இதை கே. கோபிநாதன் இயக்கினார். இப்படத்தின் கதை கல்பற்றா நாராயணனின் இதே பெயரிலான புதினத்தைத் தழுவி எழுதப்பட்ட திரைக்கதையாகும். வயநாட்டில் உள்ள ஒரு  கிராமத்தில் 38 வயது பெண் இறந்து கிடக்கிறாள். அந்தப் பெண்ணின் வாழ்க்கையை, அவளது வாழ்க்கையில் உடன் இருந்த மனிதர்களின் நினைவோடை வழியாக இந்தப் படத்தின் கதை விவரிகிறது. இதில் பிஜூ மேனன், சுவேதா மேனன், மாளவிகா ஆகியோர் முக்கிய வேடங்களில் நடித்துள்ளனர். இந்தப் படம் கலவையான விமர்சனங்களுடன் 2012 செப்டம்பர் 14 அன்று வெளியானது. இது கேரள 17வது சர்வதேச திரைப்பட விழாவில் சிறந்த மலையாள படத்திற்கான எப்.ஐ.பி.ஆர்.இ.எஸ்.சி.ஐ  விருதைப் பெற்றது. 

## நடிகர்கள்

* வாசுதேவனாக பிஜூ மேனன்
* சுமித்ராவாக சுவேதா மேனன்
* மார்லியம்மாவாக கே. பி. ஏ. சி. இலலிதா
* கவுடராக நெடுமுடி வேணு
* பொடுவாலாக சித்திக்
* தாசனாக அனூப் சந்திரன்
* காரனவராக வி. கே. ஸ்ரீராமன்
* அனசூயாவாக மாளவிகா நாயர்

## விருதுகள்

; கேரள சர்வதேச திரைப்பட விழா - 2012

* சிறந்த மலையாளப் படத்திற்கான எப்.ஐ.பி.ஆர்.ஈ.எஸ்.சி.ஐ விருது – (கே. கோபிநாத்)

; தென்னிந்திய இரண்டாவது சர்வதேச திரைப்பட விருதுகள்

* பரிந்துரைக்கப்பட்டது— சிறந்த நடிகை - சுவேதா மேனன்

## மேற்கோள்கள்

## வெளி இணைப்புகள்
*
பகுப்பு:இந்தியப் புதினங்களை அடிப்படையாகக் கொண்ட திரைப்படங்கள்
பகுப்பு:2012 மலையாளத் திரைப்படங்கள்
கங்காபூர் சட்டமன்றத் தொகுதி, இராசத்தான்

**கங்காபூர் சட்டமன்றத் தொகுதி** *(Gangapur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சவாய் மாதோபூர் மாவட்டத்தில் அமைந்துள்ளது. கங்காபூர், தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
நோவி சாட் இரயில் நிலையம் தாழ்வாரத்தின் இடிவு

**நோவி சாட் இரயில் நிலையம் தாழ்வாரத்தின் இடிவு** என்பது 1 நவம்பர் 2024 அன்று காலை 11:50 மணியளவில் நோவி சாட் இரயில் நிலையம் பகுதியில் நிகழ்ந்த ஒரு விபத்து ஆகும். இந்த விபத்தில் பதினான்கு பேர் உயிரிழந்தனர், இதில் ஆறு வயது சிறுவனும் அடங்குவர்; மேலும் மூன்று பேர் காயமடைந்தனர். மூன்று இளம் நபர்கள் தீவிரமாக காயமடைந்து ஆபத்தான நிலையில் உள்ளனர். அடையாளம் காணப்பட்ட உயிரிழந்தவர்களில் எட்டு பேர் செர்பியா நாட்டைச் சேர்ந்தவர்கள் மற்றும் ஒருவர் வடக்கு மாசிடோனியா நாட்டைச் சேர்ந்தவர்.

## பின்னணி
2021 ஆம் ஆண்டில், செர்பிய அரசாங்கம் நாட்டின் இரயில்வே பிணையத்தை நவீனமாக்கும் முயற்சியின் ஒரு பகுதியாக, நோவி சாட் நிலையத்தை புதுப்பிக்கும் மற்றும் விரிவுபடுத்தும் திட்டங்களை அறிவித்தது.  
இந்தப் புதுப்பிப்பு பணிகளில் பாதைகள் மேம்படுத்தல், புதிய மேடை அமைத்தல், மற்றும் முக்கியக் கட்டிடத்தை முழுமையாகப் புதுப்பித்தல் ஆகியவை இடம்பெற்றன, உடல் ஊனமுற்றவர்களுக்கான கூடுதல் லிப்ட் வசதியுடன். பணிகள் செப்டம்பர் 2021 இல் தொடங்கப்பட்டன.

புதுப்பிப்பு பணிகளின் ஒரு பகுதியாக, போஷ்கா பேரோசெவிச் பாலம் இடிக்கப்பட்டது மற்றும் ஜெஜெல்ஜ் இரயில் பாலம் மறுசீரமைக்கப்பட்டது. இந்தத் திட்டத்தை அலெக்ஸாண்டர் போயோவிச் வடிவமைத்தார், மேலும் சர்வதேச கூட்டணி JV Azvi - Taddei - Horta Coslada International செயல்படுத்தியது.  
இரயில் நிலையத்தின் புதுப்பிப்பு பணிகள் சீன நிறுவனங்களான China Railway International மற்றும் China Communications Construction Company (CCCC) ஆகியவற்றால் மேற்கொள்ளப்பட்டன.  
இது புடாபெஸ்ட்–பெல்கிரேட் இரயில் பாதை திட்டத்தின் ஒரு பகுதியாகும், இது சர்வதேச இரயில் பிணையத்தின் விரிவான திட்டத்தில் அடங்குகிறது.

புதுப்பிக்கப்பட்ட நிலையக் கட்டிடம் 19 மார்ச் 2022 அன்று திறக்கப்பட்டது, பெல்கிரேட் மற்றும் நோவி சாட் இடையே  வேகத்தில் அதிவேக ரயில்கள் இயக்கப்படுகின்றன.

## விபத்து
1 நவம்பர் 2024 அன்று காலை 11:50 மணியளவில், நோவி சாட் இரயில் நிலையத்தின் முக்கிய நுழைவாயிலின் மேல் அமைந்திருந்த தாழ்வாரம் திடீரென இடிந்து விழுந்தது.  
இந்த விபத்தில் பதினான்கு பேர் உயிரிழந்தனர், இதில் ஆறு வயது சிறுவனும் அடங்குவர்; மேலும் மூன்று பேர் காயமடைந்தனர்.

கட்டிடப் பொறியாளர் டானிஜெல் தாசிச் தெரிவித்ததாவது, இந்த இடிவு புதுப்பிப்பு பணிகளின் போது நிறுவப்பட்ட கூடுதல் எஃகு சட்டை மற்றும் கண்ணாடி பலகைகளால் ஏற்பட்டது.

## பிரதிகரிப்புகள்
செர்பிய அரசாங்கம் 2 நவம்பர் 2024 அன்று துக்க நாளாக அறிவித்தது; அதே நேரத்தில் நோவி சாட் நகரில் மூன்று நாள் துக்கம் அறிவிக்கப்பட்டது.  

ரெப்பப்ளிகா ஸ்ர்ப்ஸ்கா-இல் கூட துக்க நாள் அறிவிக்கப்பட்டது.

ஹங்கேரி பிரதமர் விக்டார் ஓர்பான் செர்பியா மற்றும் உயிரிழந்தவர்களின் குடும்பங்களுக்கு ஆழ்ந்த சோகம் தெரிவித்தார்.

செர்பிய ஜனாதிபதி அலெக்ஸாண்டர் வுஜிச் இந்த விபத்திற்கான அரசியல் மற்றும் குற்றப்பிரிவு பொறுப்பை கோரினார்.  

புதுப்பிப்பில் ஈடுபட்ட சீன கூட்டணி தெரிவித்ததாவது, தாழ்வாரம் இந்த திட்டத்தின் ஒரு பகுதி அல்ல என்று கூறியது.

## குறிப்பு

பகுப்பு:செர்பியா
இயக்கநிலையில் வன்பொருள் மாற்றம்

**இயக்கநிலையில் வன்பொருள் மாற்றம்** *( Hot swapping )* என்பது கணினி அல்லது மின்சார சாதனங்களில் இயங்கிக் கொண்டிருக்கும் நிலையில் ஒரு பகுதியை மாற்றுவது அல்லது புதிய பகுதியை சேர்ப்பது ஆகும்.  இந்த முறையின் முதன்மை நோக்கம், அமைப்பின் செயல்பாட்டில் எந்தவிதமான தடையும் இன்றி அதன் கட்டமைப்பை மாற்றுவது அல்லது செயலிழந்த உறுப்புகளைச் சீர்படுத்துவது ஆகும்.  எடுத்துக்காட்டாக, முக்கியமான சேவையகங்களில் (சர்வர்கள்) வன்தட்டுகளை (ஹார்டு டிரைவ்) அல்லது இரட்டிப்பு மின் வழங்கல் அலகுகளை அமைப்பின் செயல்பாட்டை நிறுத்தாமல் உடனடியாக மாற்றுவதற்கு இந்த முறை மிகவும் உதவியாக உள்ளது.  கணினியின் இயக்கத்தை நிறுத்தாமல் விரலிகள் (பென் டிரைவ்) போன்ற புற இணைப்புக் கருவிகளை அதன் துறைமுகத்திலிருந்து எடுப்பதும் இதற்கான பொதுவான உதாரணங்களில் அடங்கும்.  

இத்தகைய பரிமாற்றத்தை ஆதரிக்கும் உறுப்புகளில், நீக்கப்படும்போது அல்லது சேர்க்கப்படும்போது மற்ற உறுப்புகளுக்குச் சேதம் ஏற்படாமல் இருக்க, சில சிறப்பு வடிவமைப்பு அம்சங்கள் அவசியமாகின்றன. குறிப்பாக, இணைப்பிகளில் உள்ள மின்முனைகள் (பின்ஸ்), முதலில் தரையை (கிரவுண்டு) இணைத்து, பின்னர் மின்திறன் மற்றும் தரவு சமிக்கைகளை இணைக்கும் வகையில் வெவ்வேறு நீளங்களில் மாற்றி அடுக்கப்பட்டிருக்கும்.  மேலும், உறுப்பு உள்ளே நுழையும்போது ஏற்படும் திடீர் உட்புகு மின்னோட்டத்தைக் கட்டுப்படுத்தவும், நிலைமின் வெளியேற்றத்தால் (ஈ.எஸ்.டி.) சேதம் ஏற்படாமல் பாதுகாக்கவும் சிறப்புச் சுற்றுகள் பயன்படுத்தப்படுகின்றன. இந்த நுட்பங்கள் மூலம், உயர் நம்பகத்தன்மை தேவைப்படும் சூழல்களில் கணினியின் தொடர்ச்சியான செயல்பாடு உறுதி செய்யப்படுகிறது.

## மேற்கோள்கள்

பகுப்பு:கணினியியல்
இலாயிட் அறிகுறி

**இலாயிட் அறிகுறி** (*Lloyd's sign*) என்பது மார்புக்கூட்டில் உள்ள விலா எலும்புகளில் கடைசி இணை எலும்பான 12ஆவது விலா எலும்புக்கும் முதுகெலும்புக்கும் இடையில் உள்ள முதுகில் ஆழமாகத் தட்டும்போது வலி ஏற்பட்டால் சிறுநீரகக் கல் அல்லது சிறுநீரகப் பாதை அழற்சி நோய் இருப்பதைக் குறிக்கும் அறிகுறியாகும். காசுட்ரோவெர்டிபிரல் கோணத் தொய்வு எனப்படும் முதுகின் இருபுறமும் பன்னிரண்டாவது விலா எலும்பிற்கும் முதுகெலும்பு நெடுவரிசைக்கும் இடையில் உருவாகும் கூர்மையான கோணத்தில் வலி இருக்கும் நோயை இது ஒத்திருக்கிறது. ஏனெனில் தட்டிப்பார்க்கும் இடம் கூர்மையான கோணம் இருக்குமிடம் என்பதால் இவ்வொற்றுமை தோன்றுகிறது. சாதாரண அழுத்தம் கொடுத்து தட்டும்போது வலி இருந்தால் இலாயிட் அறிகுறி என்றும் சற்று அழுத்தம் கொடுத்து தட்டும்போது வலி ஏற்பட்டால் அந்நிலை காசுட்ரோவெர்டிபிரல் கோணத் தொய்வு நோய் என்றும் பிரித்தறியப்படுகிறது.

## மேற்கோள்கள்

பகுப்பு:சிறுநீரகவியல்
பகுப்பு:வயிற்றுவலி நோய்கள்
பகுப்பு:மருத்துவ அறிகுறிகள்
ரூஃபஸ் (மென்பொருள்)

**ரூஃபஸ்** *( Rufus - Reliable USB Formatting Utility, with Source )* என்பது கணினியில் தொடக்க வட்டாக (Bootable Disk) செயல்படும் நினைவக ஊடகங்களை உருவாக்கப் பயன்படும் ஒரு இலவச திறந்த மூல மென்பொருள். இதன் முக்கிய நோக்கம் செயல்முறை முறைமைகளை நிறுவ உதவும் துவக்க நினைவகங்களை உருவாக்குவதாகும். பொதுவாக ரூஃபஸ் மூலம் கடின வட்டில் செயல்பாட்டு முறைமை கோப்புகள் ஏற்றப்படுவதற்கு முன், வெளிப்புற நினைவக சாதனங்கள் மூலம் கணினி துவங்கும் வகையில் தயாரிக்கப்படுகின்றன. இது முக்கியமாக இயங்கு முறைமை கோப்புகளை (உதாரணமாக விண்டோஸ் அல்லது லினக்ஸ்) பின்பற்றும் வடிவத்தில் USB நினைவகங்களில் நிறுவப் பயன்படுகிறது.

ரூஃபஸ் மென்பொருள் எளிதாகப் பயன்படும் வகையில் வடிவமைக்கப்பட்டுள்ளது. இதன் இடைமுகம் தெளிவானதும் பயனருக்கு தேவையான விருப்பங்கள் சுலபமாகப் புரியக்கூடியவையாகவும் உள்ளது. இதில் ISO கோப்புகளைத் தேர்ந்தெடுத்து அவற்றை நினைவக ஊடகங்களில் எழுதும் திறன் உள்ளது. இதன் மூலம் மின்னணு நிறுவல் வட்டுகள் தேவையில்லாமல், USB சாதனங்களிலிருந்து நேரடியாக இயங்கு முறைமையை நிறுவலாம்.

இம்மென்பொருள் சிறிய அளவு கொண்டதாலும் வேகமாக இயங்குவதாலும் பரவலாகப் பயன்படுத்தப்படுகிறது. இது பல்வேறு வகையான கோப்பு அமைப்புகளையும், துவக்க வடிவங்களையும் ஆதரிக்கிறது. ரூஃபஸ் விண்டோஸ் இயக்க முறைமைகளில் இயங்கக்கூடியது மற்றும் பல மொழிகளில் கிடைக்கின்றது. இம்மென்பொருள் திறந்த மூல உரிமத்துடன் வெளியிடப்பட்டதால் யாரும் இதனை இலவசமாகப் பயன்படுத்தலாம். ரூஃபஸ் பல கணினி நிபுணர்களால், தொழில்நுட்ப வல்லுநர்களால் மற்றும் பொதுப் பயனர்களால் பரவலாக நம்பிக்கையுடன் பயன்படுத்தப்படும் ஒரு முக்கிய கருவியாகக் கருதப்படுகிறது.

## மேற்கோள்கள்

பகுப்பு:மென்பொருள்
காசுட்ரோவெர்டிபிரல் கோணம்

**காசுட்ரோவெர்டிபிரல் கோணம்** (*Costovertebral angle*) என்பது விலா எலும்புகளின் கீழ்பகுதியும் முதுகெலும்பும் சேரும் இடத்தில் உருவாகும் கோணம் ஆகும். 12ஆவது விலா எலும்புக்கும் முதுகெலும்புக்கும் இடையில் முதுகின் இருபுறமும் இந்த விலாமுதுகெலும்புக் கோணம் உருவாகிறது.  

சிறுநீரகம் இந்த பகுதிக்கு கீழே நேரடியாக அமைந்துள்ளது. எனவே சிறுநீரக அழற்சி இருக்கும்போது, சாதாரண அழுத்தத்துடன் மர்பி தட்டல் தட்டும் போது வலி உண்டாகும். ஆனால் சற்று அழுத்தம் கொடுத்து தட்டும்போது வலி ஏற்பட்டால் அந்நிலை காசுட்ரோவெர்டிபிரல் கோணத் தொய்வு நோய் என்றும் அடையாளம் காணப்படுகிறது.

## மேற்கோள்கள்

பகுப்பு:உடற்கூற்றியல்
பாலகொடா

**பாலகொடா** (*Balagoda*) என்பது இந்தியாவின் ஒடிசா மாநிலத்திலுள்ள கேந்துசர் மாவட்டத்தில் அமைந்திருக்கும் கணக்கெடுப்பில் உள்ள நகரமாகும். போலானி என்ற பெயராலும் இந்த நகரம் அறியப்படுகிறது.

## புவியியல்
. என்ற அடையாள ஆள்கூறுகளில் பாலகொடா நகரம் கடல் மட்டத்திலிருந்து 457 மீட்டர் அல்லது 1499 அடி உயரத்தில் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலகொடா நகரத்தின் மக்கள் தொகை 11,830 ஆகும். இம்மக்கள் தொகையில் ஆண்கள் 53% ஆகவும் பெண்கள் 47%. ஆகவும் இருந்தனர். இந்நகரத்தின் சராசரி கல்வியறிவு விகிதம் 63% ஆக இருந்தது. இது தேசிய சராசரியான 59.5% என்பதை விட அதிகமாகும். ஆண்களில் 72% மற்றும் பெண்களில் 52% கல்வியறிவு பெற்றவர்களாக இருந்தனர். மக்கள் தொகையில் 14% பேர் 6 வயதுக்குட்பட்டவர்களாகவும் இருந்தனர். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலகொடா நகரத்தின் மக்கள் தொகை 2707 குடும்பங்களில் 11,708 ஆகும். இம்மக்கள் தொகையில் ஆண்கள் 6152 ஆகவும் பெண்கள் 5556 ஆகவும் இருந்தனர். இந்நகரத்தின் சராசரி கல்வியறிவு விகிதம் 71.9% ஆக இருந்தது. இது தேசிய சராசரியான 68.2% என்பதை விட அதிகமாகும். ஆண்களில் 81.1% மற்றும் பெண்களில் 61.74% கல்வியறிவு பெற்றவர்களாக இருந்தனர். மக்கள் தொகையில் 15% பேர் 6 வயதுக்குட்பட்டவர்களாகவும் இருந்தனர்.

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கேந்துஜர் மாவட்டம்
பாலிமேலா

**பாலிமேலா** (*Balimela*) என்பது இந்தியாவின் ஒடிசா மாநிலத்திலுள்ள மால்காங்கிரி மாவட்டத்தில் அமைந்திருக்கும் ஒரு நகரப் பஞ்சாயத்து கிராமம் ஆகும்.  இங்கு ஒடியா உள்ளூர் மொழியாகப் பேசப்படுகிறது. பாலிமேலா சித்ரகொண்டா சட்டமன்றத் தொகுதியின் கீழ் வருகிறது.

## புவியியல்
. என்ற அடையாள ஆள்கூறுகளில் பாலிமேலா கிராமம் கடல் மட்டத்திலிருந்து 418 மீட்டர் அல்லது 1371 அடி உயரத்தில் அமைந்துள்ளது. பாலிமேலா மலைகளால் சூழப்பட்டுள்ளது என்பதால் இங்கு போதுமான மழை பெய்யவும் வாய்ப்புள்ளது. கோடையில், வெப்பநிலை 45 °செல்சியசு வெப்பநிலை மேல் இருக்கும்.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலிமேலா கிராமத்தின் மக்கள் தொகை 11,500 ஆகும். இம்மக்கள் தொகையில் ஆண்கள் 52% ஆகவும் பெண்கள் 48%. ஆகவும் இருந்தனர். இந்நகரத்தின் சராசரி கல்வியறிவு விகிதம் 57% ஆக இருந்தது. இது தேசிய சராசரியான 59.5% என்பதை விட குறைவாகும். ஆண்களில் 60% மற்றும் பெண்களில் 40% கல்வியறிவு பெற்றவர்களாக இருந்தனர். மக்கள் தொகையில் 13% பேர் 6 வயதுக்குட்பட்டவர்களாகவும் இருந்தனர். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலிமேலா நகரத்தின் மக்கள் தொகை 11,796 ஆகும். இம்மக்கள் தொகையில் ஆண்கள் 6023 ஆகவும் பெண்கள் 5773 ஆகவும் இருந்தனர். இந்நகரத்தின் சராசரி கல்வியறிவு விகிதம் 71.73% ஆக இருந்தது. இது தேசிய சராசரியான 72.87% என்பதை விட குறைவாகும். ஆண்களில் 81.83% மற்றும் பெண்களில் 61.23% கல்வியறிவு பெற்றவர்களாக இருந்தனர். மக்கள் தொகையில் 14.34% பேர் 6 வயதுக்குட்பட்டவர்களாகவும் இருந்தனர்.

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:மால்கான்கிரி மாவட்டம்
மன்னனார் வம்சம்

**மன்னனார் வம்சம்** (*Mannanar dynasty*) இன்றைய கேரளாவின் கண்ணூர் மற்றும் காசர்கோடு மாவட்டங்களுக்கு அருகில் உள்ள மலபார்   பகுதியில் ஆட்சி செய்து வந்த ஒரு ஈழவ வம்சமாகும்.    மன்னனார் அரண்மனையின் இடிபாடுகள் கூர்க்கின் மலைத்தொடர் எல்லைகளின் அடிவாரத்தில் இன்றும் காணப்படுகின்றன.  தளிப்பறம்பாவின் வடமேற்கில் உள்ள எருவேசியில் உள்ள பழங்கால அரண்மனை அஞ்சு அரண்மனை என்று அழைக்கப்பட்டது. குன்னத்தூர் பாடி, முத்தப்பன் மடபுரம், படிக்குட்டி ஆகியவை இவர்களது அரச குடும்பக் கோயில்களாகும். 

மன்னனார் அரச குடும்பத்தின் தலைவர் ஒரு பல்லக்கில் பயணம் செய்வார். அவரைச் சுற்றி வாள் மற்றும் கேடயத்தை அணிந்த பாதுகாவலர்கள் செல்வர். அவரிடம் 200க்கும் மேற்பட்ட ஆயுதமேந்திய நாயர் வீரர்களும் இருந்தனர். மன்னனார் அல்லது அம்மச்சியார் போன்ற சிறப்பு பதவிகளையும் சலுகைகளையும் தலைவர் வகித்தார். மூன்றாவது பதவி நிலையில் இருந்த ஆட்சியாளர் வாழுண்ணவர் என்று அழைக்கப்பட்டார்.

“மூத்தேதத் அரண்மனைகள்” என்ற பட்டத்துடன் மன்னனார் தலைவருக்கு சாதியில் ஏற்படும் மோதல்களைத் தீர்க்கும் அதிகாரம் இருந்தது. மேல்முறையீட்டிற்கான அதிகார வரம்பும் செயல்படுத்தப்பட்டது. குன்கி கேளப்பா மன்னனார் மற்றும் கிருஷ்ணன் வாழுண்ணவர் போன்ற தலைவர்கள் கிழக்கு மலைப்பாங்கான பகுதிகளான சிறக்கல் பகுதியில் நிலங்களை வைத்திருந்தனர். மேலும் பிற சாதிகளுக்கு அடைக்கலமும் கொடுத்தனர்.

## வரலாறு
thumb|விதிகோத்ரா மன்னனார் வம்சத்தை சித்தரிக்கும் அல்லது அதனுடன் தொடர்புடைய ஒரு விளக்கப்படம்.
மன்னனார் வம்சம் வடக்கு மலபாரில் உள்ள தளிப்பறம்பாவின் வடகிழக்கில் உள்ள எருவேசியில் பல நூற்றாண்டுகளாக செழித்து வளர்ந்து வந்தது. “ஐந்து இடங்களின் ஆட்சியாளர்” என்று அழைக்கப்பட்ட  இவர்களின் தலைவர், மூத்தேதத் அரண்மனை, எலைதத் அரண்மனை, புத்தன் அரண்மனை, புத்தியதத் அரண்மனை மற்றும் முண்டயா அரண்மனை ஆகிய ஐந்து அரண்மனைகளைக் கொண்டிருந்தனர். கோட்டை, அரண்மனை, சட்டசபை மண்டபம், நாடக அரங்கம் மற்றும் வாழும் மாளிகை போன்றவையும் இருந்தது. இவர்களது தனிப்பட்ட குடியிருப்பு “மன்னனார் கோட்டை” அல்லது “ராஜாவின் கோட்டை” என்ற பெயரில் அழைக்கப்பட்டது.
## பிற்கால நிலைமை
மன்னனார்களில் கடைசி மன்னரான குஞ்ஞிகேளப்பன் கிபி 1901-1902-இல் இறந்தார். “அம்மச்சியார்” (வணக்கத்திற்குரிய தாய்) என்று மரியாதையுடன் அழைக்கப்படும் அவரது மனைவியும் அவரது இரண்டு குழந்தைகள் 1930-களில் உயிருடன் இருந்தனர். கேரளாவில் உள்ள மற்ற அரசர்களின் அரண்மனைகள் கோவிலகங்கள் அல்லது கொட்டாரங்கள் என்று அழைக்கப்படும்போது, மன்னனாரின் அரண்மனை மட்டுமே அரண்மனை என்று அழைக்கப்பட்டது. 

நம்பூதிரிகளின் செல்வாக்கு அதிகரித்தபோது, துரோகம், கற்பு இழப்பு மற்றும் மாசு விதிகளை மீறுதல் போன்ற குற்றங்களுக்காக தனது குடும்பத்திலிருந்து வெளியேற்றப்பட்ட நம்பூதிரி பெண்ணை தனது மனைவியாகவோ அல்லது தனது சகோதரியாகவோ பாதுகாப்பது மன்னனாரின் சமூகப் பொறுப்பாக ஆனது. ஆங்கிலேயர்களின் ஆட்சிக்குப் பிறகு இவர்களது தலைவர்களுக்கு வாரிசுகள் இல்லாததால் இவர்களது அரண்மனைகளும் மாளிகைகளும் புறக்கணிக்கப்பட்டன.

## இதனையும் காண்க

* கோலாத்திரி

## மேற்கோள்கள்

பகுப்பு:இந்திய அரச மரபுகள்
பகுப்பு:இந்திய வரலாறு
பகுப்பு:கேரள வரலாறு
தைடாரி

**தைடாரி** (*Daitari*) என்பது இந்தியாவின் ஒடிசா மாநிலத்திலுள்ள கேந்துசர் மாவட்டத்தில் அமைந்திருக்கும் கணக்கெடுப்பில் உள்ள நகரமாகும். 

## புவியியல்
. என்ற அடையாள ஆள்கூறுகளில் தைடாரி நகரம் கடல் மட்டத்திலிருந்து 550 மீட்டர் அல்லது 1804 அடி உயரத்தில் அமைந்துள்ளது.

## மக்கள் தொகையியல்
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி தைடாரி நகரத்தின் மக்கள் தொகை 4239 ஆகும். இம்மக்கள் தொகையில் ஆண்கள் 54% ஆகவும் பெண்கள் 46%. ஆகவும் இருந்தனர். இந்நகரத்தின் சராசரி கல்வியறிவு விகிதம் 69% ஆக இருந்தது. இது தேசிய சராசரியான 59.5% என்பதை விட அதிகமாகும். ஆண்களில் 78% மற்றும் பெண்களில் 60% கல்வியறிவு பெற்றவர்களாக இருந்தனர். மக்கள் தொகையில் 11% பேர் 6 வயதுக்குட்பட்டவர்களாகவும் இருந்தனர். 

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி தைடாரி நகரத்தின் மக்கள் தொகை 2707 குடும்பங்களில் 4,065 ஆகும். இம்மக்கள் தொகையில் ஆண்கள் 2162 ஆகவும் பெண்கள் 1903 ஆகவும் இருந்தனர். இந்நகரத்தின் சராசரி கல்வியறிவு விகிதம் 82.81.9% ஆக இருந்தது. இது தேசிய சராசரியான 72.87% என்பதை விட அதிகமாகும். ஆண்களில் 92.26% மற்றும் பெண்களில் 71.74% கல்வியறிவு பெற்றவர்களாக இருந்தனர். மக்கள் தொகையில் 13.55% பேர் 6 வயதுக்குட்பட்டவர்களாகவும் இருந்தனர்.

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கேந்துஜர் மாவட்டம்
காலியாபாலி

**காலியாபாலி** (*Khaliapali*) என்பது இந்தியாவின் ஒடிசா மாநிலத்திலுள்ள சுபர்ணபூர் மாவட்டத்தில் அமைந்திருக்கும் கணக்கெடுப்பில் உள்ள நகரமாகும். 

காலியாபாலியின் பிரபலமானவர்களில் கோண்டு துறவி பீமா போய்யும் ஒருவராவார்.  விச்சயதசமி என்றும் அழைக்கப்படும் தசரா கொண்டாட்டம் இக்கிராமத்தில் மிகவும் பிரமாண்டமாக கொண்டாடப்படுகிறது.  மாவட்டம் முழுவதிலுமிருந்து ஆயிரக்கணக்கான வழிபாட்டாளர்களை இதற்காக இங்கு வருகின்றனர். 

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி காலியாபாலி கிராமத்தின் மக்கள் தொகை 6865 ஆகும். 2001 ஆம்  ஆண்டு இக்கிராமத்தின் மக்கள்தொகை 5257 ஆக இருந்தது. 2011 ஆம் ஆண்டு மக்கள் தொகையில் ஆண்கள் 51% ஆகவும் பெண்கள் 49%. ஆகவும் இருந்தனர். இந்நகரத்தின் சராசரி கல்வியறிவு விகிதம் 72% ஆக இருந்தது.  மக்கள் தொகையில் 13% பேர் 6 வயதுக்குட்பட்டவர்களாகவும் இருந்தனர்.

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:சுபர்ணபூர் மாவட்டம்
மும்பை எண்ணெய் சுத்திகரிப்பு ஆலை (எச்பிசிஎல்)

**[[இந்துஸ்தான் பெட்ரோலியம்|எச்பிசிஎல்]] மும்பை எண்ணெய் சுத்திகரிப்பு ஆலை** (*HPCL Mumbai refinery*), இந்துஸ்தான் பெட்ரோலியம் நிறுவனத்திற்கு சொந்தமான பாறை எண்ணெய் சுத்திகரிப்பு ஆலை ஆகும்.

## வரலாறு
1954ஆம் ஆண்டில் எஸ்ஸோ ஸ்டாண்டர்டு நிறுவனத்தால் நிறுவப்பட்ட இவ்வாலை துவக்கத்தில் ஆண்டிற்கு 1.25 மில்லியன் டன் பாறை எண்ணெய்யை சுத்திகரித்தது. 1974ஆம் ஆண்டில் இந்திய அரசின் பொதுத்துறை நிறுவனமான இந்துஸ்தான் பெட்ரோலியம் நிறுவனம் இந்நிறுவனத்தை கையகப்படுத்தியது.

இவ்வாலை தற்போது ஆண்டிற்கு 9.5 மில்லியன் டன் பாறை எண்ணெய்யை சுத்திகரிக்கிறது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல் 
* பாறை எண்ணெய் சுத்திகரிப்பு ஆலை
* பாறை எண்ணெய்  
## மேற்கோள்கள்

பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
பகுப்பு:இந்தியாவில் எண்ணெய் தூய்விப்பாலைகள்
பகுப்பு:மும்பை
கண்டார் சட்டமன்றத் தொகுதி

**கண்டார் சட்டமன்றத் தொகுதி** *(Khandar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சவாய் மாதோபூர் மாவட்டத்தில் அமைந்துள்ளது. கண்டார், தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பச்பத்திரா எண்ணெய் சுத்திகரிப்பு ஆலை

**பச்பத்திரா எண்ணெய் சுத்திகரிப்பு ஆலை** (*Pachpadra Refinery*)இந்துஸ்தான் பெட்ரோலியம் (74%) மற்றும் இராஜஸ்தான் அரசு (26%) கூட்டு முயற்சியில் நிறுவப்படவுள்ள பாறை எண்ணெய் சுத்திகரிப்பு ஆலை ஆகும். இவ்வாலை இராஜஸ்தான் மாநிலத்தின் பலோத்ரா மாவட்டத்தில் உள்ள பச்பத்திரா வருவாய் வட்டத்தின் தலைமையிடமான *[[பச்பத்திரா]]* எனும் ஊரில் 2024ஆம் ஆண்டில் நிறுவப்பட்டது 

இவ்வாலை இன்னும் செயற்பாட்டிற்கு வராமல் உள்ளது. இருப்பினும் இவ்வாலை ஆண்டிற்கு 6 மில்லியன் டன் பாறை எண்ணெய்யை சுத்திகரிக்கும் ஆற்றல் கொண்டதாக வடிவமைக்கப்பட்டுள்ளது.. மேலும் இவ்வாலையில் பெட்ரோலிய வேதிபொருட்களும் உற்பத்தி செய்யப்பட உள்ளது.

## ஆலை கட்டமைப்பின் முன்னேற்றம்
சூலை 2025ல் இவ்வாலையின் பெட்ரோலிய வேதிப் பொருட்கள் உற்பத்தி அலகு முடிவுறும் தருவாயில் உள்ளது.செப்டம்பர் 2025ல் இவ்வாலைக்கும், தொடருந்து நிலையத்திற்கும்  இடையே இருப்புப்பாதை போடும் பணி நிறைவுற்றுள்ளது.
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
* பாறை எண்ணெய் சுத்திகரிப்பு ஆலை
* பாறை எண்ணெய்
## மேற்கோள்கள்

## வெளி இணைப்புகள்
* பச்பத்திரா ஆலையின் இணையதளம்

பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
பகுப்பு:இந்தியாவில் எண்ணெய் தூய்விப்பாலைகள்
ஜான் கிளார்க்

**ஜான் கிளார்க்** (*John Clarke*, பிறப்பு: 10 பெப்ரவரி 1942) என்பவர் இங்கிலாந்தைச் சேர்ந்த இயற்பியலாளர் ஆவார். இவர் பெர்க்லியில் உள்ள கலிபோர்னியா பல்கலைக்கழகத்தில் இயற்பியல் பேராசிரியர் ஆவார்.

## வாழ்க்கை
கிளார்க், கேம்பிரிச்சுப் பல்கலைக்கழகத்தில், அதாவது கேம்பிரிட்ஜ் கிறிஸ்து கல்லூரியிலும் கேம்பிரிச்சு டார்வின் கல்லூரியிலும், 1964, 1968, 1968 ஆம் ஆண்டுகளில் இயற்பியலில் இளநிலை, முதுநிலை, முனைவர் பட்டங்களைப் பெற்றுள்ளார்.

## ஆய்வு
கிளார்க் மீக்கடத்துத்திறன், மீக்கடத்தும் மின்னணுவியலில் ஆராய்ச்சி செய்து வருகிறார். குறிப்பாக காந்தப் பாய்வின் மிக உணர்திறன் கண்டறிதல்களான மீக்கடத்தும் குவாண்டம் குறுக்கீடு சாதனங்களின் வளர்ச்சி மற்றும் பயன்பாட்டில் இவரது ஆய்வுகள் உள்ளன. கரும்பொருளின் சாத்தியமான கூறுகளில் ஒன்றான அச்சுகளைத் தேட குவாண்டம்-இரைச்சல் வரையறுக்கப்பட்ட பெருக்கிகளாக உள்ளமைக்கப்பட்ட மீள்கடத்தும் குவாண்டம் குறுக்கீடு சாதனங்களைப் பயன்படுத்துவதிலும் இவர் பணியாற்றியுள்ளார்.

## கௌரவங்களும் விருதுகளும்
கிளார்க் ஆல்ஃபிரட் பி. ஸ்லோன் நிதியுதவி (1970–72), கக்கன்கெய்ம் ஆய்வு நிதியுதவி (1977-78) ஆகியவற்றைப் பெற்றார்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (October 2025)">சான்று தேவை</span>]]* &#x5D; கிளார்க் 1986இல் அரச கழகத்தின் ஆய்வுறுப்பினராகத் தேர்ந்தெடுக்கப்பட்டார். இவருக்கு 1999இல் இயற்பியலுக்கான காம்சுடாக் பரிசு வழங்கப்பட்டது. 2004இல் கக்கிசு பதக்கம் வழங்கப்பட்டது. கிளார்க் மே 2012இல் அமெரிக்கத் தேசிய அறிவியல் அகாதமியின் வெளிநாட்டு சகாவாகத் தேர்ந்தெடுக்கப்பட்டார். இவர் 2017இல் அமெரிக்க தத்துவ சங்கத்தின் உறுப்பிராகத் தேர்ந்தெடுக்கப்பட்டார்.

மின்சுற்றில் மேக்ரோஸ்கோபிக் குவாண்டம் மெக்கானிக்கல் சுரங்கப்பாதை மற்றும் ஆற்றல் அளவீட்டைக் கண்டுபிடித்ததற்காக கிளார்க்கிற்கு 2025ஆம் ஆண்டு இயற்பியலுக்கான நோபல் பரிசு வழங்கப்பட்டது.

## முழு பட்டியல்
* 1998ஆம் ஆண்டு அளவீட்டு அறிவியலில் முன்னேற்றத்திற்கான ஜோசப் எப். கீத்லி விருது.
* 1999ஆம் ஆண்டு இயற்பியலுக்கான காம்சுடாக் பரிசு
* கக்கிசு பதக்கம் 2004 
* மிசியசுகுவாண்டம் பரிசு 2021
* இயற்பியலுக்கான நோபல் பரிசு 2025

## மேற்கோள்கள்

## வெளி இணைப்புகள்
*  
*

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:ஆங்கிலேய இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:நோபல் பரிசு பெற்ற ஆங்கிலேயர்கள்
மிசேல் தெவோரே

**மிசேல் தெவோரே** (*Michel Devoret*, பிறப்பு: 1953) பிரெஞ்சு இயற்பியலாளரும் யேல் பல்கலைக்கழகத்தில் எப். டபுள்யூ பெய்னெக் பயன்முறை இயற்பியல் பேராசிரியரும் ஆவார். இவர் யேலில் உள்ள பயன்பாட்டு இயற்பியல் மீச்சிறுபொருள் உருவாக்க ஆய்வகத்தின் இயக்குநராகவும் பதவி வகிக்கிறார். தற்போது, இவர் கூகிள் குவையம் செயற்கை நுண்ணறிவில் தலைமை அறிவியலாளராகவும் உள்ளார். பெரியல் புரை ஊடுருவு மின்னோட்டம், ஒற்றை-எலக்ட்ரான் எக்கி ஆகியவற்றில் மேற்கொண்ட முன்னோடிப் பணிகளுக்காகவும், சுற்று குவையம் மின்னியக்கவிசையியல், மின்னியக்க அணுவியல் துறைகளைத் தொடங்குவதற்கான புதிய பங்களிப்புகளுக்காகவும் இவர் அறியப்படுகிறார்.

மீக்கடத்துத்திறன் துறையில் இவரது பணிகளுக்காக 2025ஆம் ஆண்டு தெவோரேவிற்கு இயற்பியலுக்கான நோபல் பரிசு அறிவிக்கப்பட்டுள்ளது.

## ஆராய்ச்சி
ஏ. மார்பிள்சுடோனுடன் இணைந்து குவையம் தகவல் குறித்த இவரது பணி, குவாண்டம் பின்னல் விளைவாக சில தகவல் தொடர்பு அலைவரிசைகளில் ஓர் அதிவேக குவைய மேம்பாட்டைக் காட்டியுள்ளது (குவையம் போலி-தொலைவிலுணர்தலலையும் பார்க்கவும்). &#x5B; *[[விக்கிப்பீடியா:புத்தாக்க ஆய்வு கூடாது|<span title="This claim needs references to reliable secondary sources. (October 2025)">முதன்மை அல்லாத மூல தேவை</span>]]* &#x5D;

## கௌரவங்களும் விருதுகளும்
2021ஆம் ஆண்டில், மிசியசு குவையம் பரிசு தெவோரெட், ஜான் கிளார்க், யசுனோபு நகமுரா ஆகியோருக்கு கூட்டாக வழங்கப்பட்டது.

பல விருதுகளுக்கு மேலதிகமாக, "மீக்கடத்தும் குவிட்கள் மற்றும் நுண்ணலை ஒளியன்கள்களை பின்ன வைப்பதின் அடிப்படை, முன்னோடி சோதனை முன்னேற்றங்கள், குவையம் தகவல் செயலாக்கத்தில் இவற்றின் பயன்பாடு" ஆகியவற்றிற்காக 2013ஆம் ஆண்டில் ஜான் இசுடீவர்ட் பெல் பரிசு (இராபர்ட் ஜே. இசுகோல்காஃப் உடன் பகிர்ந்து கொள்ளப்பட்டது) இவருக்கு வழங்கப்பட்டது.

2025ஆம் ஆண்டு இயற்பியலுக்கான நோபல் பரிசு, மின்சார சுற்றுகளில் பேரியலான குவையம் புரை ஊடுருவு மின்னோட்டம், ஆற்றல் அளவீட்டைக் கண்டுபிடித்ததற்காக தெவோரெட், கிளார்க் மற்றும் ஜான் எம். மார்டினிசு ஆகியோருக்கு வழங்கப்பட்டது.

## விருதுப் பட்டியல்

* ஆம்பியர் பரிசு, பிரெஞ்சு அறிவியல் அகாதமி, 1991
* டெஸ்கார்ட்ஸ்-ஹூஜென்ஸ் பரிசு, ராயல் நெதர்லாந்து கலை மற்றும் அறிவியல் அகாடமி, 1995
* தேர்ந்தெடுக்கப்பட்ட உறுப்பினர், அமெரிக்க கலை மற்றும் அறிவியல் அகாதமி, 2003
* யூரோபிசிக்சு-அஜிலன்ட் பரிசு, ஐரோப்பிய இயற்பியல் சங்கம், 2004
* பிரான்ஸ் கல்லூரியில் பேராசிரியர் பதவி, 2007  2012
* பிரெஞ்சு அறிவியல் அகாதமியின் தேர்ந்தெடுக்கப்பட்ட உறுப்பினர், 2007
* ஜான் பெல் பரிசு, 2013
* பிரிட்சி இலண்டன் நினைவு பரிசு, 2014
* ஒல்லி வில் லவுனசுமா நினைவு பரிசு, 2016
* மிசியசு குவையம் பரிசு, 2021 
* இயற்பியலுக்கான காம்சுடாக் பரிசு, 2024
* இயற்பியலுக்கான நோபல் பரிசு, 2025

## மேற்கோள்கள்

## வெளி இணைப்புகள்
*  
* 

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:பிரெஞ்சு இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற பிரான்சியர்கள்
குழந்தை மருத்துவ ஆராய்ச்சி சங்கம்

**குழந்தை மருத்துவ ஆராய்ச்சி சங்கம்** (*Society for Pediatric Research*) என்பது பலதரப்பட்ட குழந்தை மருத்துவ ஆராய்ச்சியாளர்களைக் கொண்ட ஒரு பன்னாட்டு சங்கமாகும். இந்த சங்கம் நான்கு சுயாதீன பிராந்திய சங்கங்களுடன் செயல்படுகிறது: கிழக்கு, மத்திய மேற்கு, தெற்கு மற்றும் மேற்கு குழந்தை மருத்துவ ஆராய்ச்சி சங்கங்கள் என்பன அந்த பிராந்திய சங்கங்களாகும்.  குழந்தை மருத்துவ ஆராய்ச்சி சங்கம் அமெரிக்க குழந்தை மருத்துவ சங்கத்துடன் இனைந்துள்ள ஒரு கூட்டு சங்கமாகும்.

## மேற்கோள்கள்

பகுப்பு:குழந்தை மருத்துவம்
பகுப்பு:மருத்துவக் கல்வி
இந்துஸ்தான் பெட்ரோலியம்-மித்தல் எரிசக்தி நிறுவனம்

**இந்துஸ்தான் பெட்ரோலியம்-மித்தல் எரிசக்தி நிறுவனம்** (*HPCL-Mittal Energy Limited*) (சுருக்கமாக:**HMEL**),  இது இந்துஸ்தான் பெட்ரோலியம் மற்றும் மித்தல் எரிசக்தி நிறுவனத்தின் கூட்டு முயற்சியில் இயங்கும் பாறை எண்ணெய் சுத்திகரிப்பு ஆலை ஆகும். இந்நிறுவனத்திற்கு சொந்தமான குரு கோவிந்த சிங் எண்ணெய் சுத்திகரிப்பு ஆலை ஆண்டிற்கு 11.3 மில்லியன் டன் பாறை எண்ணெய்யை சுத்திகரிக்கிறது. இதன் ஆலை இந்தியாவின் பஞ்சாப் மாநிலத்தின் பட்டிண்டாவில் அமைந்துள்ளது. இந்நிறுவனத்தின் தலைமையிடம் நொய்டாவில் உள்ளது. 
## உற்பத்திகள்
*பெட்ரோல்
* உயர் வேக டீசல் 
*வானூர்திகளுக்கான எரிபொருள் 
*திரவ பெட்ரோலிய வாயு (LPG)
* அசுபால்ட்டு
* நாப்தா
* கந்தகம்
*கற்கரி
*பெட்ரோலிய வேதிப் பொருட்கள்
## இதனையும் காண்க
* குரு கோவிந்த சிங் எண்ணெய் சுத்திகரிப்பு ஆலை 
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
* பாறை எண்ணெய் சுத்திகரிப்பு ஆலை
* பாறை எண்ணெய்
## மேற்கோள்கள்

பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
பச்பத்திரா

**பச்பத்திரா** (*Pachpadra*), இந்தியாவின் இராஜஸ்தான் மாநிலத்தின் பலோத்ரா மாவட்டத்தில் உள்ள பச்பத்திரா வருவாய் வட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது மாவட்டத் தலைமையிடமான பலோத்ரா நகரத்திலிருந்து 11 கிலோமீட்டர் தொலைவில் உள்ளது. பச்பத்திராவில் 
இந்துஸ்தான் பெட்ரோலியம் நிறுவனத்திற்கு சொந்தமான பச்பத்திரா எண்ணெய் சுத்திகரிப்பு ஆலை உள்ளது. இதனருகே அமைந்த தொடருந்து நிலையம்]] பலோத்ரா நகரத்தில் உள்ளது. 
## மக்கள் தொகை
2011ஆம் ஆண்டின் கணக்கெடுப்பின்படி, பச்பத்திரா கிராமத்தின் மொத்த மக்கள் தொகை 9191 ஆகும். 
## இதனையும் காண்க
* பச்பத்திரா எண்ணெய் சுத்திகரிப்பு ஆலை
## மேற்கோள்கள்

பகுப்பு:பலோத்ரா மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
முகமது சாசகான் பாட்சா

**முகமது சாசகான் பாட்சா** (*Mohammed Shahjahan Basha*) (பிறப்பு 1971) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் அன்னமய்யா மாவட்டத்தில் உள்ள மதனப்பள்ளி சட்டமன்றத் தொகுதியின் தற்போதைய சட்டமன்ற உறுப்பினர் ஆவார். இவர் தெலுங்கு தேசம் கட்சியினைச் சேர்ந்தவர். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் வெற்றி பெற்று சட்டமன்ற உறுப்பினர் ஆனார். இத்தேர்தலில் தெலுங்கு தேசம், பாரதிய ஜனதா கட்சி மற்றும் ஜன சேனா கட்சி கூட்டணி அமைத்துப்போட்டியிட்டன.

## இளமையும் கல்வியும்
பாட்சா மதனப்பள்ளியைச் சேர்ந்தவர். இவரின் தந்தை எம். அக்பர் சாயேப் போக்குவரத்துத் தொழிலில் ஈடுபட்டுள்ளார். இவர் 1985ஆம் ஆண்டு ஆரோக்கியவரத்தில் உள்ள ஆரோக்கியவரம் ஆங்கில மொழி உயர்நிலைப் பள்ளியில் தனது பள்ளிக் கல்வியினை முடித்தார்.

## அரசியல் வாழ்க்கை
பாட்சா தெலுங்கு தேசக் கட்சியைப் பிரதிநிதித்துவப்படுத்தும் மதனப்பள்ளி சட்டமன்றத் தொகுதியில் 2024ஆம் ஆண்டு போட்டியிட்டு வெற்றி பெற்றார். இத்தேர்தலில் இவர் 97,980 வாக்குகளைப் பெற்று, தனது நெருங்கிய போட்டியாளரான  இந்திய தேசிய காங்கிரசு கட்சியின் நிசார் அகமதுவை 5,509 வாக்குகள் வித்தியாசத்தில் தோற்கடித்தார். 2019ஆம் ஆண்டு, பாட்சா இந்திய தேசிய காங்கிரசு சார்பில் போட்டியிட்டார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
காயம்குளம் - 5

**காயம்குளம் - 5** *(Kym 5), வேளாண் பெயர்; *'சாகரா** (Sagara)'', எனப்படும் இந்த [[நெல்]] வகை, **உள்ளூர் ஊர் முண்டகன்** நெல் இரக்கத்திலிருந்து, திசு வளர்ப்பு அல்லது நுண் பெருக்க (MS) முறையில் உருவாக்கப்பட்ட ஒரு புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[ஆலப்புழா மாவட்டம்]], [[காயம்குளம்]] பகுதியில் அமைந்துள்ள " ஓனாட்டுக்கரை வட்டார வேளாண் ஆராய்ச்சி நிலையம்" (ORARS), [[1993]] ஆம் ஆண்டு வெளியிட்ட இந்த நெல் இரத்தை பொதுவாக **சாகரா''' எனும் வேளாண் பெயரில் அழைக்கப்படுகிறது.

## பின்னணி
மிக நீண்ட கால அளவில் அறுவடைக்கு தயாராகும் இந்த நெல் வகை, 180 - 190 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
ஈப்போ சாலை எம்ஆர்டி நிலையம்

**ஈப்போ சாலை எம்ஆர்டி நிலையம்** (ஆங்கிலம்: *Jalan Ipoh MRT station*; மலாய்: *Stesen MRT Jalan Ipoh*) என்பது மலேசியா, கோலாலம்பூர், சிகாம்புட், தாமான் காயா, ஈப்போ சாலையில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். 

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 16 மார்ச் 2023 அன்று திறக்கப்பட்டது.  கன்டோன்மன் எம்ஆர்டி நிலையம் நிலையத்திற்கும்;  செந்தூல் பாராட் எம்ஆர்டி நிலையத்திற்கும் இடையில் அமைந்துள்ள இந்த நிலையத்தின் அடையாளக் குறியீடு  ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலலம்மால் இந்த நிலையம், பகுதி நிலத்தடி அமைப்பைக் கொண்டது.

## வரலாறு

இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) இந்த ஈப்போ சாலை எம்ஆர்டி நிலையமும் ஒரு பகுதியாக அமையும் என 2016 செப்டம்பர் 15-ஆம் தேதி எம்ஆர்டி நிறுவனம் அறிவித்தது. அதன் பின்னர் இந்த  ஈப்போ சாலை எம்ஆர்டி நிலையம்; புத்ராஜெயா வழித்தடத்தில் பகுதி நிலத்தடி நிலையமாக உருவாக்கப்பட்டது.

ஈப்போ சாலை எம்ஆர்டி நிலையம் **16 மார்ச் 2023**-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது. அதற்கு முன்னர்,  குவாசா டாமன்சாரா எம்ஆர்டி நிலையம் தொடங்கி  கம்போங் பத்து எம்ஆர்டி நிலையம் வரையிலான  புத்ராஜெயா வழித்தடத்தின் பிற நிலையங்கள் **16 சூன் 2022**-இல் செயல்படத் தொடங்கின.

## நிலைய அமைவு
இந்த நிலையம் ஈப்போ சாலையில், முத்தியாரா வணிக வளாகத்தின் *(Mutiara Complex Mall)* எதிர்த் திசையில் அமைந்துள்ளது. இது மலேசியாவில் பாதி மூழ்கிய (பாதி நிலத்தடி) நிலையங்களில் ஒன்றாகும். அந்த வகையில் இந்த நிலையம் தரை மட்டத்திலிருந்து சற்று கீழே தரையில் கட்டப்பட்டு உள்ளது.

சோங் குவா தனியார் உயர்நிலைப் பள்ளி *(Chong Hwa Independent High School);* லாய் சி சீனப்பள்ளி *(SJK (C) Lai Chee),* மற்றும் ஈப்போ சாலை பெண்கள் உயர்நிலைப்பள்ளி *(SMK (P) Jalan Ipoh)* போன்ற பள்ளிகள் நிலையத்திலிருந்து நடந்து செல்லும் தூரத்தில் உள்ளன. இந்த நிலையத்திற்கு அருகிலுள்ள குடியிருப்பு வளாகங்களில் சாங் சூரியா காண்டோமினியம் *(Sang Suria Condominium),* தி மேப்பிள் *(The Maple)* மற்றும் தி பனோ *(The Pano)* ஆகியவை அடங்கும்.

## நிலைய அமைவிடம்
இந்த நிலையத்தில் 3 நுழைவாயில்கள் உள்ளன. நுழைவாயில் A முத்தியாரா வணிக வளாகத்திற்கு மிக அருகில் உள்ளது. நுழைவாயில் B தாமான் காயா குடியிருப்பு பகுதி மற்றும் பள்ளிகளுக்கு அருகில் சாலையின் எதிர்ப்புறத்தில் அமைந்துள்ளது. அதே கட்டத்தில் நுழைவாயில் C நிலையத்திலிருந்து பேருந்து நிறுத்தம் மற்றும் வாடகை வாகனங்கள் நிறுத்தத்திற்கு அருகில் உள்ளது.

## வெளியேறும் வழிகள் - நுழைவாயில்கள்

## காட்சியகம்
**ஈப்போ சாலை எம்ஆர்டி நிலையக் காட்சிப் படங்கள் (ஏப்ரல் 2023)**

Jalan Ipoh MRT Station bridge (230418) 05.jpg
Jalan Ipoh MRT Station Entrance B exit (230418).jpg
Jalan Ipoh MRT Station Entrance B bus stop (230418).jpg
Jalan Ipoh MRT Station platform (230418) 03.jpg
Jalan Ipoh MRT Station bridge (230418) 10.jpg


## மேலும் காண்க
*  **[[செரி ரம்பாய் எல்ஆர்டி நிலையம்]]**; பாதி நிலத்தடி அமைப்பு நிலையம்

## மேற்கோள்கள்

## வெளி இணைப்புகள்

* Klang Valley Mass Rapid Transit website
* MRT Hawk-Eye View

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:சுங்கை பூலோ-செர்டாங்-புத்ராஜெயா வழித்தடம்
கும்மனூர் ஜெயராம்

**கும்மனூர் ஜெயராம்** (*Gummanur Jayaram*)(பிறப்பு: அக்டோபர் 16, 1968) தெலுங்கு தேசம் கட்சியைச் சேர்ந்த ஓர் இந்திய அரசியல்வாதியும் ஆந்திரப் பிரதேச அரசாங்கத்தில் தொழிலாளர், வேலைவாய்ப்பு, பயிற்சி, தொழிற்சாலைகள் அமைச்சராகவும் இருந்தார். இவர் 2014, 2019ஆம் ஆண்டுகளில் நடைபெற்ற ஆந்திரப் பிரதேச சட்டமன்றத் தேர்தல்களில் ஆலூர் சட்டமன்றத் தொகுதியில் தெலுங்கு தேச கட்சியினைப் பிரதிநிதித்துவப்படுத்தும் ஆந்திர சட்டமன்ற உறுப்பினராகத் தேர்ந்தெடுக்கப்பட்டார்.

## அரசியல் வாழ்க்கை
### 2019 தேர்தல்
2019 தேர்தலில், ஜெயராம் இரண்டாவது முறையாக ஆலூர் தொகுதியிலிருந்து ஒய்.எஸ்.ஆர்.சி.பி. கடியினைப் பிரதிநிதித்துவப்படுத்தும் சட்டமன்ற உறுப்பினராக தெலுங்கு தேசம் கட்சியைச் சேர்ந்த கோட்லா சுஜாதம்மாவை எதிர்த்துப் போட்டியிட்டார். இவர் 107,101 மொத்த வாக்குகளுடன் வெற்றி பெற்றார். ஒய்.எஸ்.ஆர்.சி.பி மாநில அளவிலான பெரும்பான்மையுடன் ஜெகன் மோகன் ரெட்டி முதல்வராக அமைந்த மாநில அரசாங்கத்தில் ஜெயராம் தொழிலாளர், வேலைவாய்ப்பு, பயிற்சி, தொழிற்சாலைகள் அமைச்சராகத் தேர்ந்தெடுக்கப்பட்டார்.

### 2024 தேர்தல்
ஜெயராம் தனது பதவிவிலகாமல் தெலுங்கு தேசம் கட்சியில் சேர்ந்ததால் அமைச்சரவையிலிருந்து நீக்கப்பட்டார். பிரிக்கப்பட்ட ஆந்திராவின் வரலாற்றில் பதவி நீக்கம் செய்யப்பட்ட ஒரே அமைச்சர் இவர்தான்.

2024-இல் நடைபெற்ற தேர்தலில் குண்டக்கல் சட்டமன்றத் தொகுதியில் தெலுங்கு தேச வேட்பாளராகப் போட்டியிட்டு வெற்றிபெற்றார்.

## வளர்ச்சித் திட்டங்கள்
ஜெயராம் தனது தொகுதிக்கு நீர் வழித்தடங்களைக் கொண்டுவரும் திட்டத்தை வழிநடத்தினார். தொழிலாளர் துறையிலும் அவர் பிரச்சினையை நிவர்த்தி செய்தார்,[8] மேலும் ஆந்திராவின் காக்கிநாடாவில் மருத்துவமனையின் அடிக்கல்லை நாட்டிய இணையமைச்சர் சந்தோஷ் குமார் கங்வார் வரவிருக்கும் மருத்துவமனையை வழங்க மத்திய அரசுடன் இணைந்து பணியாற்றினார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
மாமலக்கண்டம்

**மாமலக்கண்டம்** (*Mamalakandam*) என்பது இந்தியாவின் கேரள மாநிலத்திலுள்ள எர்ணாகுளம் மாவட்டத்தில் அமைந்துள்ள கொத்தமங்கலம் தாலுகாவிலிருந்து சுமார் 32 கி.மீ தொலைவில் இருக்கும்  ஒரு கிராமமாகும். கடல் மட்டத்திலிருந்து சராசரியாக 1200 மீட்டர் உயரத்தில் இக்கிராமம் அமைந்துள்ளது.  சில வலைப்பதிவர்கள் சமூக ஊடகங்களில் எலம்பசேரி நீர்வீழ்ச்சியின் பின்னணியில் உள்ள கிராமத்தின் அரசு உயர்நிலைப் பள்ளி புகைப்படத்தை வெளியிட்ட பிறகு, இந்தக் கிராமம் கொத்தமங்கலம் தாலுகாவில் அறியப்பட்ட ஒரு சுற்றுலா தலமாக மாறியது. ஆண்டு முழுவதும் இனிமையான காலநிலையுடன், பசுமையான தோட்டங்களுக்கு மத்தியில் முகாமிடுவதற்கும் மலையேற்றத்திற்கும் இந்த இடம் ஒரு சிறந்த சுற்றுலா இடமாகும். மாமலக்கண்டம் கிராமத்தை கொத்தமங்கலத்திலிருந்து தட்டேகாடு, குட்டம்புழா மற்றும் உள்ளந்தண்ணி வழியாகச் சென்றடையலாம்.

## மேற்கோள்கள்

பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
பகுப்பு:எர்ணாகுளம் மாவட்டம்
மங்கள மகாதேவர்

***மங்கள மகாதேவர்*** (*Mangal Mahadev*) என்பது மொரிசியசின் சவன்னே மாவட்டத்தில் உள்ள ஏரியான கங்கா தலாவ் (கிராண்ட் பாசின்) நுழைவாயிலில்  சிவன் திரிசூலத்துடன் நிற்பதுபோல் அமைக்கப்பட்டுள்ள 33 மீ (108 அடி) உயரமான சிலையாகும்.  இது இந்தியாவின் குஜராத்தின் வடோதராவில் உள்ள சுர்சாகர் ஏரியில் உள்ள சிவன் சிலையின் மாதிரியாகும். இது மொரிசியசில் உள்ள மிக உயரமான சிலை ஆகும்.

## திறப்பு
மங்கள மகாதேவர் சிலை 2007 ஆம் ஆண்டு திறக்கப்பட்டது. ஆனால் இச்சிலை 2008 ஆம் ஆண்டு மகா சிவராத்திரி சமயத்தில் "ஸ்தாபன்" செய்யப்பட்டது. இது மொரீசியசில் மிகவும் புனிதமான இந்து தலமாகக் கருதப்படுகிறது. சிவன் கோயிலைச் சுற்றி துர்க்கை, அனுமன், இலக்குமி, பிள்ளையார் உள்ளிட்ட பிற கடவுள்களுக்கு கோயில்கள் அமைக்கபட்டுள்ளன. சிவராத்திரியின் போது, மொரீசியசில் உள்ள பக்தர்கள் பலர் தங்கள் வீடுகளிலிருந்து ஏரிக்கு வெற்றுக் கால்களுடன் நடந்து சென்று சிவனின் காலடியில் பிரார்த்தனை செய்கிறனர்.

## மேற்கோள்கள்

பகுப்பு:Pages using gadget WikiMiniAtlas
பகுப்பு:மொரிசியசில் இந்து சமயம்
ஜி உதயகிரி

**ஜி. உதயகிரி** (*G. Udayagiri*) இந்தியாவின் ஒடிசா மாநிலத்தில் கந்தமாள் மாவட்டத்தில் உள்ள ஒரு நகரம் மற்றும் அறிவிக்கப்பட்ட பகுதி ஆகும்.

## புவியியல் அமைப்பு
. என்ற அடையாள ஆள்கூறுகளில் ஜி. உதயகிரி கிராமம் சராசரியாக கடல் மட்டத்தில் இருந்து 715 மீ (2346 அடி) உயரத்தில் அமைந்துள்ளது.

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி  ஜி. உதயகிரியின் மக்கள் தொகை 10,206 ஆகும். இம்மக்கள் தொகையில் ஆண்கள் 49 சதவீதம் ஆகவும்  பெண்கள் 51 சதவீதம் ஆகவும் இருந்தனர். உதயகிரியின் சராசரி கல்வியறிவு விகிதம் 74 சதவீதம் ஆகும். இது தேசிய சராசரியான 59.5 சதவீதத்தை என்பதை விட அதிகம். ஆண்களின் கல்வியறிவு 81 சதவீதம் ஆகவும் பெண்களின் கல்வியறிவு 68 சதவீதம் ஆகவும் இருந்தது.  ஜி. உதயகிரியின் மக்கள் தொகையில் 12 சதவீதம் பேர் 6 வயதுக்குக்குட்பட்டவர்களாக இருந்தனர். 

## மேற்கோள்கள்

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:கந்தமாள் மாவட்டம்
தாடிபாகா

**தாடிபாகா** (*Tatipaka*), இந்தியாவின் ஆந்திரப் பிரதேசம் மாநிலத்தின் கோணசீமா மாவட்டத்தின் ராஜோலு மண்டலத்தில் அமைந்த கிராமம் ஆகும். 2011ஆம் ஆண்டின் கணக்கெடுப்பின்படி, இக்கிராமத்தின் மொத்த மக்கள் தொகை 8,630 ஆகும்.
## [[பாறை எண்ணெய் சுத்திகரிப்பு ஆலை]]
கோதாவரி ஆற்றின் வடிநிலத்தில், வங்காள விரிகுடாவை ஒட்டி அமைந்த இக்கிராமத்தில் எண்ணெய் மற்றும் இயற்கை எரிவாயு நிறுவனத்தினர் பூமிக்கடியில் பாறை எண்ணெய்யை கண்டுபிடித்துள்ளனர். 

பாறை எண்ணெய்யை சுத்திகரித்து பெட்ரோலியப் பொருட்களை உற்பத்தி செய்ய  இந்துஸ்தான் பெட்ரோலியம் நிறுவனத்திற்கு ஏப்ரல் 2011ல்  எண்ணெய் மற்றும் இயற்கை எரிவாயு நிறுவனம் அனுமதி வழங்கியுள்ளது. 

இந்துஸ்தான்  பெட்ரோலிய நிறுவனம்  ரூபாய் 16 கோடி செலவில் சிறிய அளவில் பாறை எண்ணெய் சுத்திகரிப்பு ஆலை அமைத்து,  ஆண்டிற்கு 10,000 டன் கனிம டர்பன்டைன் எண்ணெயை (mineral turpentine oil) உற்பத்தி செய்து வருகிறது.

2013ஆம் ஆண்டில் தாடிபாக ஆலையை ரூபாய் 20 கோடி செலவில் விரிவுபடுத்தப்பட்டுள்ளது
## மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
கோயா அமைச்சரவை

**கோயா அமைச்சரவை** (*Koya ministry*) என்பது இந்தியாவின் கேரள மாநிலத்தில் 1979 ஆம் ஆண்டு அக்டோபர் மாதம் 12 ஆம் தேதி முதல் திசம்பர் மாதம் 1 ஆம் தேதி வரை இருந்த ஓர் அமைச்சரவையாகும். இது ஐந்தாவது கேரள சட்டமன்றத்தின் நான்காவது அமைச்சரவையாகும். இந்திய ஒன்றிய முசுலிம் லீக் தலைவர் சி. எச். முகமது கோயா தலைமையில் இந்த கூட்டணி அரசாங்கம் அமைக்கப்பட்டது. காங்கிரசு கட்சி தலைவர் கே. கருணாகரன்  ஆதரவளித்தார். சுதந்திர இந்தியாவில் ஒரு மாநிலத்தை வழிநடத்திய முதல் இந்திய யூனியன் முசுலிம் லீக் உறுப்பினர் சி. எச். முகமது கோயா ஆவார். 

கேரள நில சீர்திருத்தச் சட்டத்தில் திருத்தம் செய்யப்பட்ட தானப் பத்திர மசோதா, கோயா அமைச்சகத்தால் நிறைவேற்றப்பட்டது. இம்மசோதா உபரி நிலம் வைத்திருக்கும் உரிமையாளர்களிடமிருந்து அவர்களின் குழந்தைகளுக்கு அல்லது குழந்தைகளின் குழந்தைகளுக்கு வழங்கப்படும் தானங்களை உறுதி செய்தது. இந்தத் திருத்தம் கேரள நில உச்சவரம்பு சட்டங்களின் மறுபகிர்வு திறனைக் குறைத்தது.

1979ஆம் ஆண்டு அக்டோபர் மாதத்தில் பி.கே. வாசுதேவன் நாயர் அமைச்சரவை பதவி விலகியதைத் தொடர்ந்து இந்த அமைச்சரவை உருவாக்கப்பட்டது. புதிய இந்தக் கூட்டணிக்கு கேரள காங்கிரசு கே.எம். மணி குழு மற்றும் பி.ஜே. ஜோசப் குழு ஆகியவை ஆதரவு அளித்தன. 1979 நவம்பர் நடுப்பகுதியில் கேரள காங்கிரசு கே.எம். மணி குழு கூட்டணிக்கான தனது ஆதரவை திரும்பப்  பெற்றது. காங்கிரசு ஏ.கே. அந்தோணி குழு கூட்டணிக்கான தனது ஆதரவை திரும்பப் பெற்றபோது, ​​கோயா தனது சட்டமன்ற பெரும்பான்மையை இழந்து, டிசம்பர் 1979 இல் பதவி விலகினார். கோயா அமைச்சரவை மொத்தமாக 1 மாதம் 20 நாட்கள் மட்டும் நீடித்தது. 

ஒரு குறுகிய கால குடியரசுத் தலைவர் ஆட்சிக்குப் பிறகு, முதல் ஈ.கே. நாயனார் அமைச்சரவை (25 சனவரி 1980) பதவியேற்றது.

## மேற்கோள்கள்


பகுப்பு:கேரள அரசியல்
பகுப்பு:கேரள அரசு
பரங்கிமாமுகல்

**பரங்கிமாமுகல்** (*Parankimamukal*) இந்தியாவின் கேரள மாநிலத்திலுள்ள கொல்லம் மாவட்டத்தின் பத்தனாபுரம் நகரத்திற்கு அருகில் இருக்கும் ஒரு கிராமமாகும். 

## அரசியல்
பரங்கிமாமுகல் கிராமம்  தாளவூர் கிராம பஞ்சாயத்து, பத்தனாபுரம் வட்டாரப் பஞ்சாயத்து மற்றும் கொல்லம் மாவட்ட பஞ்சாயத்து ஆகியவற்றின் ஒரு பகுதியாகும். மாவேலிக்கரையில் மக்களவைத் தொகுதிக்கும் பத்தனாபுரம் சட்டமன்றத் தொகுதிக்கும் உட்பட்டதாகும். 2023 ஆம் ஆண்டில் கே.பி.கணேசுகுமார் பத்தனாபுரம் சட்டமன்ற உறுப்பினராகவும் சிறீ. கொடிக்குன்னில் சுரேசு  மாவேலிக்கரை நாடாளுமன்ற உறுப்பினராகவும் இருந்தனர்.

## புவியியல்
பத்தனாபுரம்- கொட்டாரக்கரை (குரா வழியாக) சாலையில் பரங்கிமாமுகல் ஒரு சந்திப்பு கிராமமாக அமைந்துள்ளது. நடுத்தேரி, இரண்டாலும்மூடு உள்ளிட்ட இடங்களை பத்தனாபுரத்துடன் இணைக்கும் ன் முக்கிய பகுதியாகவும் திகழ்கிறது. 

## மொழி
இக்கிராமத்திலுள்ள மக்கள் மலையாள மொழியைப் பேசுகின்றனர்.

## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:கொல்லம் மாவட்டம்
மால்புரா சட்டமன்றத் தொகுதி

**மால்புரா சட்டமன்றத் தொகுதி** *(Malpura Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது டோங் மாவட்டத்தில் அமைந்துள்ளது. மால்புரா, தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
உலக யுரேனிய விவாதம்

**உலக யுரேனிய விவாதம்** (*World Uranium Hearing*) 1992ஆம் ஆண்டு செப்டம்பர் மாதம்  ஆத்திரியா நாட்டின்  நான்காவது பெரிய நகரமான சால்சுபர்க்கு நகரத்தில் நடைபெற்றது. அனைத்து கண்டங்களிலிருந்தும் அணுசக்தி எதிர்ப்பு பேச்சாளர்கள், பூர்வீக மொழி பேசுபவர்கள் மற்றும் விஞ்ஞானிகள் உட்பட, யுரேனியச் சுரங்கம் மற்றும் செயலாக்கம், அணுசக்தி, அணு ஆயுதங்கள், அணு சோதனைகள் மற்றும் கதிரியக்கக் கழிவுகளை அகற்றுதல் ஆகிய சுகாதார மற்றும் சுற்றுச்சூழல் பிரச்சினைகள் இங்கு விவாதிக்கப்பட்டன.  

அமெரிக்கச் செயற்பாட்டாளர் தாமசு பன்யாசியா, சப்பான் நாட்டைச் சேர்ந்த அணுசக்தி எதிர்ப்பாளர் கட்சுமி ஃபுரிட்சு, அரிசோனாவின் மானுவல் பினோ மற்றும் அரசியல் செயற்பாட்டாளர் பிலாய்டு ரெட் குரோ வெசுட்டர்மேன் ஆகியோர் இந்நிகழ்வில் பேசினார்கள். இரோசிமா மற்றும் நாகசாகியின் அணுகுண்டுத் தாக்குதல்களால் தாங்கள் மிகவும் வருத்தமடைந்ததாகவும், அணுசக்தி விநியோகச் சங்கிலியின் அனைத்து கட்டங்களின் உள்ளார்ந்த அழிவுகரமான தன்மையையும் எடுத்துரைத்ததாகவும் அவர்கள் கூறினர். அமெரிக்காவின் நெவாடா சோதனை தளம், தீவு நாடான மார்சல் தீவுகள் குடியரசின் பிகினி தீவு  மற்றும் எனிவெடோக்கு தீவு, பிரான்சு நாட்டின் மிகப்பெரிய தீவான தாகித்தி தீவு , தெற்கு ஆத்திரேலியாவின் மரலிங்கா பாலைவனம் மற்றும் மத்திய ஆசியா போன்ற இடங்களில் அணு ஆயுத சோதனையின் பேரழிவு தாக்கத்தை அவர்கள் இந்நிகழ்வில் நினைவு கூர்ந்தனர். அனைத்து மக்களுக்கும், குறிப்பாக பழங்குடி சமூகங்களுக்கும் ஏற்படும் கதிரியக்க மாசுபாட்டின் அச்சுறுத்தலை அவர்கள் எடுத்துரைத்தனர். மேலும் அவர்களின் உயிர்வாழ்வுக்கு சுயநிர்ணய உரிமை மற்றும் ஆன்மீக மற்றும் கலாச்சார விழுமியங்களுக்கு முக்கியத்துவம் தேவை என்றும் கூறினர். புதுப்பிக்கத்தக்க எரிசக்தி வணிகமயமாக்கலை அதிகரித்தல் இவர்களால் ஆதரிக்கப்பட்டது.

இந்த நடவடிக்கைகள் நஞ்சு நெருப்பு, புனித பூமி சாட்சியங்கள், விரிவுரைகள், முடிவுகள் என ஒரு புத்தகமாக வெளியிடப்பட்டன. விளைவு ஆவணமான சால்சுபர்க் பிரகடனம், பழங்குடி மக்கள் தொகை குறித்த ஐக்கிய நாடுகளின் பணிக்குழுவால் ஏற்றுக்கொள்ளப்பட்டது. 

## மேற்கோள்கள்

பகுப்பு:யுரேனிய அரசியல்
பகுப்பு:அணுக்கருத் தொழில்நுட்பம்
பகுப்பு:கதிர் உயிரியல்
பகுப்பு:கதிரியக்கம்
வெ. கிருபாநந்தினி

thumb|கிருபாநந்தினி - பறவையியலாளர்
**வெ.கிருபாநந்தினி** (*V. Krubanandhini*) தமிழ்நாட்டைச் சேர்ந்த பறவை ஆர்வலரும், சூழலியல் ஆய்வாளரும் ஆவார்.

## இளமைக் காலம்
கிருபாநந்தினி 1987 அக்டோபர் மாதம் பல்லடத்தில் பிறந்தார்.  பெற்றோர் மு. வசந்தா மணி, சு. வெங்கடாச்சலம் ஆவர். இவர் பொள்ளாச்சி தனியார் கல்லூரியில் இளநிலை விலங்கியல் முடித்துள்ளார். முதுநிலை விலங்கியல் படிப்பை, கோயம்புத்தூர், அரசுக் கலை மற்றும் அறிவியல் கல்லூரியில் பயின்றுள்ளார். 2011 திசம்பர் சலீம் அலி பறவைகள் மற்றும் இயற்கை வரலாறு மையத்தில் தேர்ச்சி பெற்றுள்ளார். 2020ஆம் ஆண்டு பறவைகள் இறப்பிற்கான காரணங்களைக் கண்டறியும்  ஆய்வில் முனைவர் பட்ட ஆய்வும் முடித்துள்ளார்.

## பணி
கிருபாநந்தினி தமிழ் நாடு அரசு திட்டக்குழுவின் நிதி உதவியில் வடுவூர் பறவைகள் காப்பகத்தில்  வலசை பறவைகள் பற்றி ஆய்வு செய்துள்ளார். கழுவேலி பறவைகள் காப்பகத்தில் ஓராண்டு ஆய்வு செய்துள்ளார். ஆராய்ச்சியளராகத் தொடங்கி பறவைகள் பற்றிய விழிப்புணர்வு நிகழ்வுகளையும் பள்ளிக் கல்லூரி மாணவர்கள், பெண்கள் என பல்வேறு தரப்பினரிடம் பல்வேறு தளங்களில் எழுதியும் பேசியும் வருகிறார்.

தற்போது திருவில்லிப்புத்தூர் மேகமலை புலிகள் காப்பகத்தில் உயிரியலராகப் பணியாற்றி வருகிறார். இவர் தினமலரில் 'பட்டம்' என்ற இணைப்பில் பறவைகளைப் பற்றிய தகவல்களைத் தொடராக எழுதியுள்ளார்.

‘தமிழகப் பறவைகளும் தமிழ் விக்கிப்பீடியாவும்’ என்ற கட்டுரையை இந்து தமிழ் திசையில் எழுதியுள்ளார். பறவைகள் மற்றும் சூழிலியல் சார்ந்து தொடர்ந்து விழிப்புணர்வு ஏற்படுத்தி வரும் கிருபா விகடன், தந்தி, பிபிசி போன்ற முன்னணிப் பத்திரிக்கைகளில் கட்டுரைகள், தொடர்கள் போன்றவற்றை எழுதி வருகிறார்.    

நம் மண்ணின் பறவைகள் பற்றியும் பறவையியல் அறிஞர்கள் பற்றியும் வரலாற்றுச் சான்றுகளுடன் ‘புள்ளினங்காள்: பெயர் சொல்லும் பறவைகள்’ என்ற நூலில் கிருபா நந்தினி ஆவணப்படுத்தியுள்ளார்.

## விருதுகள்
* தேனித் தமிழ்ச் சங்கம் இவரின் பணியைப் பாராட்டி "சொற்சுவை தேனீ" விருது வழங்கியுள்ளது.
* கோயம்புத்தூரில் உள்ள சாலீம் அலி பறவையியல் மற்றும் இயற்கை வரலாற்று மையத்தின் ஆராய்ச்சியாளரான கிருபாநந்தினிக்கு ‘மகளிர் உலக அறிவியல் மன்ற சாதனை விருதை’ (Women World Scientific Forum Achievement Award) வழங்கி கௌரவித்துள்ளது.

## மேற்கோள்கள்

## வெளி இணைப்புகள்

* பட்டதாரிகளை உருவாக்கிய `பூஞ்சோலை’! - வெ. கிருபாநந்தினி

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:பறவையியலாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்